Νορατούς

Το Νορατούς (αρμενικά:Նորատուս}) είναι ένα χωριό στο Δήμο Γκαβάρ της Περιφέρειας Γκεγαρκουνίκ της Αρμενίας, κοντά στην κωμόπολη του Γκαβάρ. Το χωριό έχει πλούσιο ιστορικό παρελθόν και είναι ευρύτερα γνωστό για το φημισμένο νεκροταφείο του Νορατούς, το μεγαλύτερο παγκοσμίως σωζόμενο νεκροταφείο με χατσκάρ. Το 2011, αριθμούσε 6.732 κατοίκους. Ιστορία To Νορατούς αναφέρεται για πρώτη φορά ως οικισμός κατά τον Μεσαίωνα, όταν ήταν ήδη πολύ μεγαλύτερος οικισμός. Το μεγαλιθικό φρούριο της εποχής του χαλκού κοντά στο χωριό υποδηλώνει ότι το χωριό είναι ένας από τους αρχαιότερους οικισμούς που κατοικούνται συνεχώς στην Αρμενία. Στο χωριό και γύρω από αυτό υπάρχουν πολλά και σημαντικά μεσαιωνικά μνημεία. Μια από τις διάσημες εκκλησίες στο Νορατούς είναι η εκκλησία του Αγίου Αστβατατσίν, η οποία βρίσκεται στο κέντρο του χωριού. Χτίστηκε στα τέλη του 9ου αιώνα από τον πρίγκιπα Σαχάκ του Γκεγαρκουνίκ. Ο ναός αποτελείται από μια μεγάλη αίθουσα με τρούλο, εξολοκλήρου χτισμένη από γυαλιστερές, μεγάλες πέτρες. Η εκκλησία είχε περιφραγμένο περίβολο, στον οποίο βρίσκονται πολλά χατσκάρ (αρμενικοί πέτρινοι σταυροί) καθώς και επιτύμβιες στήλες. Το αρχαιότερο από αυτά τα χατσκάρ, φυλάσσεται σήμερα στο Κρατικό Μουσείο Αρμενικής Ιστορίας. Ραδιοπομπός Γκαβάρ Βορειοανατολικά του χωριού και δίπλα στη λίμνη, υπάρχει ο ραδιοπομπός του Γκαβάρ, μια τεράστια εγκατάσταση σοβιετικού τύπου με στύλους για ραδιοφωνικές εκπομπές μακρών, μεσαίων και βραχέων κυμάτων. Gallery Παραπομπές Εξωτερικές πηγές Kiesling, Brady (2005), Rediscovering Armenia: Guide, Yerevan, Armenia: Matit Graphic Design Studio